runetrust/blame-folketinget-dk huggingface dataset:
Jens Rohde (V), 2001-05-31:
Er det ikke under den nuværende regering, at Arbejdernes Landsbank har forsikret sine medarbejdere? Jeg må spørge hr. Holger K. Nielsen: Hvad er egentlig regeringens og venstrefløjens svar på det her, for vi har jo tilsyneladende ikke rigtig set resultaterne af noget som helst af det endnu?
Elsebeth Gerner Nielsen (RV), 2003-01-22:
Med andre ord er der al mulig grund til at forsøge at arbejde for, at man vurderer, hvor meget vi samlet kan tåle af de forskellige typer pesticider, og efter min bedste overbevisning kan vi i virkeligheden ikke tåle noget, så det, det drejer sig om, er at få pesticiderne fuldstændig væk.
Morten Østergaard (RV), 2010-05-25:
Der vil jeg gerne spørge, om Venstre mener, at det er på tide, at vi også på det område får sat nogle skrappere deadlines i den nye strategi, nogle milepæle for, hvordan vi kan komme videre, så vi kan få åbnet nogle af de datasystemer, der forhindrer, at vi kan få en mangfoldighed af leverandører af offentlig sotware.
Line Barfod (EL), 2003-05-20:
Derfor vil jeg gerne høre, om ikke ministeren kunne se det økonomisk fordelagtige for de offentlige finanser i, at man hjælper folk på et tidligt tidspunkt, før de kommer ud i så store gældsproblemer, at de slet ikke kan klare deres eget liv længere og ender med at blive sociale klienter, eller deres børn bliver sociale klienter.
Erling Bonnesen (V), 2004-12-02:
Når vi har set på, hvad der ligger i tilknytning til sagen, har der igennem det sidste års tid været stillet en række samrådsspørgsmål, og der har også fra dansk side været forespurgt i EU, om det ikke netop kunne lade sig gøre at omdirigere midlerne, som det er blevet forslået her.
Mogens Jensen (S), 2007-03-21:
Undskyld, beskæftigelsesministeren – undskyld, formand – har sagt, at han mente, at Christian Nissen skulle udskifte medarbejdere i Danmarks Radio, så forstår jeg på statsministeren, at han synes, det er o.k., at det skal være tilladt for en minister at sige til Danmarks Radios generaldirektør, at der skal udskiftes medarbejdere i DR.
Pelle Dragsted (EL), 2016-03-15:
Det her om, at jeres politik her er udtryk for respekt for de mennesker, der går på arbejde, er nok det mest triste argument, der har været bragt på banen, fordi den lavtlønnede SOSU-assistent eller lagerarbejder da hverken bliver rigere eller lykkeligere af, at naboen eller den arbejdsløse kollega bliver fattigere.
Rasmus Nordqvist (ALT), 2018-04-03:
Det tror jeg faktisk vil kunne få fantastisk betydning for os, der bor i regionen, altså hvis vi får arbejdet mere med bæredygtigt fiskeri, får bevaret vores naturressourcer, får ryddet op, men jeg tror også, det kan være med til at skabe den mellemfolkelige dialog, som jo er så vigtig, hvis vi skal videre, for lige nu er det jo ikke med Rusland, man skal stå og have det store regeringssamarbejde her, nej, men hvis vi igennem bæredygtigheden arbejder med vores naturressourcer og kan skabe de mellemfolkelige relationer, kan det også være, at vi kan forandre noget på de andre planer på sigt.
Lotte Rod (RV), 2017-02-09:
Om ikke andet kan man da takke Dansk Folkeparti for at have fremsat et forslag, som viser, at vi er et bredt flertal i Folketinget, som står sammen, og at det endda er sådan, at regeringen, integrationsministeren og Radikale Venstre er enige om, at det her er den forkerte vej at gå.
Søren Egge Rasmussen (EL), 2025-02-05:
Det er altid interessant, når man kigger under de afsnit, der skal beskrive de klimamæssige konsekvenser og miljø- og naturmæssige konsekvenser, og man oversælger i hvert fald ikke sig selv: Det kunne tænkes, og hvis det her medfører en lidt ændret adfærd, kan man ikke udelukke det, at det kunne give et lavere energiforbrug, hvis det er sådan, at vi stadig væk går i retning af at få mere og mere bæredygtig energiproduktion i Danmark.
Karsten Lauritzen (V), 2018-11-20:
Når man laver et provenuskøn, er det, altså, det lyder forkert at sige bedste mands bud, men der sidder jo nogle dygtige økonomer i Skatteministeriet og Finansministeriet og de andre økonomiske ministerier, og de beregner sig frem til, hvad provenutabet er.
Pernille Rosenkrantz-Theil (S), 2011-11-16:
« I den forbindelse må hr. Søren Pind da have gjort sig nogle overvejelser om at sidde i en regering med en minister, der har modtaget støtte fra apartheidregimet, som vi vel kan blive enige om måske er et af de hæsligste regimer, der har været på jordens overflade.
Ellen Trane Nørby (V), 2017-12-15:
En opgørelse over ventetiderne opdateres løbende på eSundhed.dk, og den seneste opgørelse fra december 2017 viser, at ventetiderne landet over varierer fra 4 uger til 119 uger – ja, I hørte rigtigt: 119 uger! – mellem de forskellige audiologiske afdelinger.
Morten Messerschmidt (DF), 2021-03-24:
Jeg oplever i hvert fald som en væsentlig forskel i dag, fra da jeg for 10 år siden for første gang sad i Folketinget, at det meget hyppigt ikke er ens kollegaer fra de andre partier, man i virkeligheden forhandler med, men et spørgsmål om internationale konventioner og deres fortolkning.
Liselott Blixt (DF), 2019-04-26:
Da vi arbejdede med det i Sundhedsudvalget, hvor vi gav midler til psykologer, fandt vi ud af i den første ombæring, hvor vi lavede gratis psykologbehandling til depressionsramte, at der faktisk var rigtig mange, der ikke fik glæde af det, fordi man arbejdede med forskellige metoder hos psykologerne.
Leif Mikkelsen (LA), 2012-10-26:
Og jeg forstår jo, at også den nuværende minister er enig i, at det faktisk er rigtig godt med konkurrenceudsættelse, og at der faktisk bør være mere af det, hvis man skal forfølge det mål, at den offentlige service, der udføres, skal være billigst mulig for borgerne.
Jeppe Kofod (S), 2009-12-11:
Og derfor må jeg bare spørge sådan mere principielt, for vi kommer nok ikke nogen vegne i den her debat, men mere principielt: Er det ikke vigtigt, også ud fra et demokratisk synspunkt, at man, når der bliver sat så alvorlige spørgsmålstegn ved en redegørelse fra regeringen – en redegørelse, som regeringen selv har lavet, om en sag, som er en dårlig sag for regeringen – undersøger, om der er hold i den kritik, der er, fra uafhængige folkeretseksperter og alle mulige andre, der har kigget nærmere på den her sag?
Morten Messerschmidt (DF), 2005-04-06:
Hvis bare hr. Behnke havde gidet beskæftige sig en smule med, hvordan det græske samfund f.eks. fungerer med hensyn til korruption, med hensyn til grænsebevogtning, så ville hr. Behnke vide, at der er langt, langt anderledes standarder, langt, langt flere illegitime muligheder for fra f.eks. et naboland som Tyrkiet at komme ind i Grækenland, end der er ved den oprindelige model i Danmark for at komme ind i Danmark.
Sjúrður Skaale (JF), 2019-10-09:
Nu er jeg selvfølgelig fuldstændig enig i, at det er utrolig vigtigt, at man lægger vægt på det internationale samarbejde i Arktis for at sikre lavspænding osv., men det er ikke nogen hemmelighed, at der er andre stater, som geografisk fylder langt mindre end Danmark i Arktis, men som investerer langt, langt mere i forskning, i stort isenkram, i isbrydere osv.
Per Clausen (EL), 2010-10-28:
Det gælder naturligvis ikke sådan nogle som mig og heller ikke sådan nogle som de fleste andre, der sidder her i salen, fordi vi jo er fast forankret i en tro, som bærer hen over alle forskelle på valg, men alligevel. Så derfor mener jeg sådan set, at der ikke er nogen tvivl om, at det her er et udemokratisk tiltag, som man burde have været i stand til at finde en anden løsning på.
Mette Frederiksen (S), 2025-10-21:
Men jeg synes ikke, man giver et retvisende billede af, hvad situationen er i Danmark, og jeg håber, at man en gang imellem også glæder sig over alle dem, der i de senere år er gået fra kontanthjælp til beskæftigelse, for mange af de mennesker og deres børn har jo fået mange flere muligheder i livet.
Svend Auken (S), 2001-05-08:
Der er det klart regeringens holdning, også efter de lange og meget konstruktive drøftelser, vi har haft, at det må DONG have mulighed for kommercielt at kunne matche, og vi må kunne forklare det øvrige marked, at her drejer det sig altså om en udvalgt branche, som er bragt i en særlig situation, og det vil vi undersøge nærmere.
Dan Jørgensen (S), 2021-05-11:
Vi tror så i øvrigt også på, at vi kommer til at skabe flere arbejdspladser i den grønne sektor, end vi taber i den sorte, og det knytter sig selvfølgelig til den tredje store begivenhed, jeg vil nævne, der er sket i den forgangne år på energiområdet, og det er beslutningen om at ændre danmarkskortet.
Poul Nyrup Rasmussen (S), 1997-10-09:
Og det, jeg er optaget af, og som vil være bestemmende for os, er ikke formen, men indholdet, og jeg har lyttet nøje til partiernes meldinger i dag, jeg har lyttet nøje til hvert eneste partis indlæg, for at høre, om de reelt er parate til at medvirke til en gennemførelse af den nødvendige økonomiske politik.
Elisabeth Arnold (RV), 2003-05-21:
Vi ønsker, at krigsforbrydermistænkte personer bliver retsforfulgt, uanset hvor i verden man finder dem, og vi ønsker også, at de kan blive stillet for en krigsforbryderdomstol, i dette tilfælde i internationalt regi, og blive tiltalt for forbrydelser, der er begået, før Den Internationale Straffedomstol blev oprettet.
Søren Kolstrup (EL), 1999-04-23:
Jeg må sige, at hvis forslaget lægger op til en strategi for mere markedsåbning, altså kommerciel drift med gas og med privatisering for øje, og hvor kortsigtede handelsbalancesynspunkter vinder over langsigtede, miljømæssige mål, så siger vi bestemt nej tak.
Lisbeth Bech Poulsen (SF), 2017-11-16:
Det har været et ønske fra SF i årtier at få et erhvervsliv, der i højere grad bærer præg af medarbejderindflydelse og medarbejdereje, og nu er Liberal Alliances ordfører lige gået ud, men jeg er faktisk enig med ham på ét punkt, nemlig at det er godt, at vi har en lang række forskellige selskabsformer.
Dennis Flydtkjær (DF), 2012-09-13:
Men satte man ulandsbistanden ned fra det, den er i dag, hvor den er oppe på 0,84 eller noget i stil, til 0,7 – altså længere ned, end den var under VKO – så er man altså et langt stykke ad vejen med at få afgifterne godt nedad.
Jeppe Mikkelsen (RV), 2014-12-18:
Og som Eva skriver, bliver emnet for julefrokosten de fire partiers forslag om at sænke den kriminelle lavalder til 12 år og indføre en børnedomstol: Jeg ville glæde mig til at kunne fastholde dem i nogle timer og tvinge dem til at forholde sig til mine argumenter imod.
Jytte Wittrock (S), 2005-11-29:
Jeg hørte meget grundigt efter, hvad kulturministeren sagde i forbindelse med beslutningsforslaget, men jeg har stadig væk svært ved at se, hvad der helt kort skulle være argumentationen være for, at en investering i kvalitetsundervisning i andre discipliner end musik ikke skulle kunne bidrage til de samme gode resultater, som vi har set igennem mange år på musikområdet.
Keld Albrechtsen (EL), 2001-05-09:
Så jeg vil godt spørge statsministeren: Den idé, som man har undfanget i EU-parlamentet, og som jeg godt forstår at føderalisterne har, nemlig at der skal kunne træffes flertalsbeslutninger i det konvent om de kommende traktatudkast, er det noget, statsministeren så også vil acceptere?
Christian Rabjerg Madsen (S), 2025-10-09:
Jeg er helt overbevist om, at når man engang ser tilbage, så vil historien være ganske positive i beskrivelsen af, at det var Danmark, der gik forrest i kampen for at sikre et asylsystem, som både er mere retfærdigt, men også sikrer, at europæiske lande har styr på, hvor mange der kommer hertil.
John Dyrby Paulsen (S), 2012-11-06:
Eller også er det måske i virkeligheden mere korrekt at sige, at hr. Hans Andersen tager tæskene for Venstres formand, hr. Lars Løkke Rasmussen, og for, at hr. Lars Løkke Rasmussen ikke kan træffe en beslutning om at give en gruppe mennesker en ny chance.
Søren Søndergaard (EL), 2001-10-04:
Det, der undrer mig lidt, specielt når hr. Jan Petersen snakker om vigtigheden af at bekæmpe årsagerne til fundamentalisme, er, hvordan man tror, at man kan bekæmpe årsagerne til fundamentalisme sammen med militærdiktaturet i Pakistan, som knuser enhver form for faglig aktivitet, og som knuser enhver form for folkelig aktivitet for bedre vilkår.
Morten Bødskov (S), 2008-04-16:
Det, som jeg kan garantere spørgeren for, er, at når den tid kommer, og den kommer efter næste folketingsvalg, hvor Socialdemokraterne skal danne en regering, vil grundlaget selvfølgelig være en ansvarlig økonomisk politik, og det er det, vi har fremlagt ved opstarten til den her finanslovdebat.
Benny Engelbrecht (S), 2008-04-23:
Det, som jeg godt kunne tænke mig, og som jeg er sikker på at resten af udvalget også godt kunne tænke sig, er, at man også i fremtidige procedurer, hvis der skulle ske forsinkelser, allerede i det øjeblik man kender til forsinkelsen, orienterer udvalget derom, sådan at vi ikke først skal til at rykke for oplysningerne.
Jørn Jespersen (SF), 2001-04-27:
Det er jo altså ikke længere siden end i går, at vi havde en debat i Folketinget om de mindst udviklede lande og den konference, der skal være i maj måned i Bruxelles, hvor Venstre sammen med Det Konservative Folkeparti og Dansk Folkeparti lagde op til massive besparelser i ulandshjælpen.
Carl Valentin (SF), 2020-05-05:
Det er vigtigt for SF, at vi fortsat bakker op om vores daginstitutioner og det dygtige personale, så de fortsat kan udføre deres arbejde i sikre og trygge rammer uden at frygte for, at det økonomiske grundlag bliver trukket væk under dem, hvis forældre tager deres børn ud af institutionerne.
Jørgen Arbo-Bæhr (EL), 2006-03-21:
Det forklarede advokaten, og jeg vil derfor på den baggrund, før vi tager endelig stilling til dette lovforslag, bede beskæftigelsesministeren om at redegøre for, hvorvidt vi med hundrede procents sikkerhed vedtager en lov, som ikke er i modstrid med principperne om forskelsbehandling på arbejdsmarkedet.
Jens Hald Madsen (V), 2006-03-14:
Den har været forlænget i lang tid, og derfor kan jeg sige for sådan at glide lidt over i et svar til Det Radikale Venstres ændringsforslag, som nu skal forberedes, og som jeg går ud fra stilles til tredjebehandlingen, at nu er det altså blevet behandlet så grundigt med så mange spørgsmål, at jeg er imponeret over den socialdemokratiske ordførers viden, når jeg ser på kvaliteten af spørgsmålene.
John Dyrby Paulsen (S), 2007-11-30:
Vi håber, at der med det her lovforslag kan findes en løsning, men vi vil også gerne tilføje, at de mennesker, der kan risikere at komme i klemme i forbindelse med en eventuel opsigelse af dobbeltbeskatningsoverenskomsterne, er vi selvfølgelig indstillet på at tage hensyn til, og vi vil tage de fornødne forholdsregler, så folk, der har lavet en speciel ordning, planlagt deres liv på en bestemt måde, ikke bliver fanget i, at vi opsiger dobbeltbeskatningsaftalerne.
Flemming Møller Mortensen (S), 2015-02-19:
Alt sammen er det her ligesom tænkt som, at det er et spørgsmål om at forbedre kvaliteten af tilsynet og være med til at vedligeholde og opbygge en høj tillid fra samfundets side til vores sundhedsvæsen, til vores sundhedsinstitutioner, og dermed også sikre patientsikkerheden.
Søren Søndergaard (EL), 2003-05-28:
Det er jo fordelen ved ikke at være en del af forligskredsen, og det synes jeg er utrolig positivt, for det lægger trods alt op til, at på et senere tidspunkt kan der gøres noget ved alle kritikpunkterne, Jeg er også glad for, at fru Mette Frederiksen vil overveje spørgsmålet om folkeafstemning.
Anne Grete Holmsgaard (SF), 2004-03-23:
Men sagen er, at en af de helt grundlæggende barrierer, i hvert fald hvis vi taler om de kvinder, der bliver handlet, er, at kvinderne skal sendes hjem efter 14 dage, hvis de overhovedet kommer til vores kendskab, eller hvis de overhovedet henvender sig.
Henning Hyllested (EL), 2017-03-14:
Vi sagde, allerede da loven i sin tid blev vedtaget, og har gentaget det mange gange senere, at vi var skeptiske, med hensyn til om loven ville komme til at virke efter hensigten, og henviste i den forbindelse til den svenske ordning, hvor man jo ombytter sin ubetingede frakendelse med alkolås, faktisk en til en.
Per Clausen (EL), 2010-05-20:
Jeg skal holde mig til et af de spørgsmål, hvor jeg er helt enig med hr. Kim Christiansen, nemlig spørgsmålet om Vestbanen, og jeg var meget glad for at høre, at hr. Kim Christiansen klart sagde, at Vestbanen skulle bevares, og at han også var indstillet på at kigge på, om Banedanmark kunne overtage den.
Hans Kristian Skibby (DF), 2012-10-23:
Der vurderer man jo, at der ikke kun vil være de 18 mio. kr. ekstra i økonomiske byrder, nej, der vil det være noget, der er i størrelsesordenen 9-11 gange mere end de 18 mio. kr. Der må man jo have lov til at sige, at det virker en smule komisk – det gør det i hvert fald på mange af os – at Socialdemokraternes ordfører så står hernede i dag og siger, at det er noget, der er til gavn for den danske konkurrenceevne.
Pelle Dragsted (EL), 2015-10-22:
Det, jeg spørger til, er, at man gennem de aftaler, som bl.a. ordføreren har stået i spidsen for, har skruet ned for dagpengene, sådan at forskellen mellem det, man har i en almindelig tilværelse med en almindelig lønindkomst, og det, man ender på, når man er så uheldig at miste sit job, er blevet større og større, og at den vil blive ekstremt meget større frem mod 2023.
Christian H. Hansen (DF), 2005-06-07:
Men mit spørgsmål er: Hvis nu de regler, vi har i dag, blev hundrede procent overholdt – det blev de måske nok aldrig, men i hvert tilfælde så tæt på de hundrede procent som overhovedet muligt – hvordan ville denne rapport fra Dyrenes Beskyttelse så have set ud?
Frank Aaen (EL), 2008-02-21:
Det vil jo fremmes af det, som regeringen sammen med Dansk Folkeparti systematisk arbejder på, nemlig at omdanne den danske velfærdssektor til en butik, og det er som bekendt sådan i en butik, at man der kan shoppe rundt, og jo flere penge man har, desto bedre varer får man.
Mai Mercado (KF), 2021-12-10:
Jeg tror, at det, som rigtig mange af ordførerne i salen undrer sig over, er, hvordan man på den ene side kan sige, at man går op i lærernes ytringsfrihed og i, at det skal være trygt at kunne undervise og lærerne skal kunne undervise i alle emner, også dem, der er svære, når man på den anden side ved, at der ikke findes nogen undervisningsmaterialer om Muhammedkrisen, og at man åbenbart ikke vil have den i historiekanonen, selv om det er en af de vigtigste formative perioder i Danmarks nyere politiske historie.
Poul Qvist Jørgensen (S), 2003-04-10:
Vi mener fortsat, også uanset at nogle særlig sagkyndige med psykiater Henrik Rindum i spidsen her på det sidste har plæderet for fri hash, at vi i Danmark også uanset nogle vellykkede eksperimenter med dispensation i forhold til internationale aftaler ikke er klar til at udvide disse eksperimenter med dansk deltagelse.
Helge Adam Møller (KF), 2003-03-14:
Der måtte de så gennem uger under fremmede himmelstrøg og i et fremmed retssystem følge retssagen mod de grove kriminelle, som havde begået deres kriminelle handlinger med koldt blod i Danmark, men som nu blev straffet i Frankrig. Sådan var loven dengang, sådan er loven i dag.
Josephine Fock (ALT), 2017-09-07:
Og når Alternativet tidligere har kritiseret, at regeringen, støttet af dele af oppositionen, har afskaffet PSO-afgiften, givet nye skatterabatter til olieselskaber og fjernet afgiften på elbiler, så har regeringen altid svaret, at den ville fastholde de grønne ambitioner.
Line Barfod (EL), 2003-04-25:
Folketinget har jo godt været klar over, at det skulle være en dommer, og at det ville tage nogle ressourcer, dengang man lavede loven om undersøgelseskommissioner. Generelt mener vi, at man skal kunne klare sit arbejde, og hvis ikke det kan klares inden for normal arbejdstid, må man se på, om der er behov for flere ressourcer.
May-Britt Kattrup (LA), 2016-03-15:
Derfor må man så vidt muligt undgå, at forløbet deles op på flere forskellige aktører, men i visse tilfælde kan det give en hurtigere behandling at dele forløbet op, og den mulighed vil patienterne have med denne aftale. Liberal Alliance ser meget gerne, at regionerne udarbejder en kapacitetsoversigt og lægger en realistisk plan for deres egen mulighed for at tilbyde de efterspurgte ydelser inden for en given periode.
Grete Schødts (S), 2004-12-01:
Jeg vil gerne spørge Dansk Folkepartis ordfører, fru Pia Kristensen: Når nu Dansk Folkeparti gør så meget, som de siger, de gør, for de ældre, og at det virkelig er noget af et must at give de økonomisk svage ældre et løft, så vil jeg bare spørge stille og roligt: Det ægtepar, hvor konen har været hjemmegående, og som bor i et parcelhus med en friværdi på over en million, de får en ældrecheck, og det kan være rimeligt nok, men den, der har været på arbejdsmarkedet, og som har slidt og slæbt og har været så heldig at optjene en ATP, får en reduceret og i værste fald slet ingen check – nu har man hævet beløbet lidt før aftrapningen – mener Dansk Folkeparti, at det er den vej, vi skal?
Lars Barfoed (KF), 2003-12-18:
Det bekræftede Socialdemokratiets ordfører, hr. Nicolai Wammen, også i vores debat sidste fredag, hvor hr. Nicolai Wammen trods flere opfordringer fra mig ikke ville bekræfte, at Socialdemokratiet vil forpligte sig til at overholde de økonomiske målsætninger.
Simon Kollerup (S), 2021-05-25:
På den baggrund kan vi altså ikke støtte det konkrete beslutningsforslag, men jeg vil gerne gentage, hvad jeg sagde undervejs: Vi deler rigtig mange af de overvejelser, vi kan se ligger til grund, og vi tror, at vi i fællesskab og bredt i Folketinget kan nå frem til en god og brugbar løsning på nationalt plan og ved hjælp af de europæiske muligheder, der ligger i de forhandlinger om forordningerne, der aktuelt er i gang.
Søren Krarup (DF), 2004-03-12:
Det er jo grotesk at høre venstrefløjen, først og fremmest Enhedslistens ordfører eller repræsentant, her udtrykke den dybeste sympati for menneskerettigheder og lov og ret, når man ved, hvilken virkelighed der herskede i de lande, som disse venstrefløjspartier støttede, og hvor jo altså al tale om menneskerettigheder kun var en frase, til gengæld en meget dyrket frase, for det er jo netop fraser, der kan bruges af den fløj, som ønsker at mistænkeliggøre retssamfundet.
Ole Birk Olesen (LA), 2016-05-13:
Når De Radikale omtaler den økonomiske politik og den politik, som De Radikale ønsker at føre, så dukker der i mit baghoved ofte sådan en sætning op, som jeg ikke kan genfinde i Socialdemokraternes konkrete politik – en sætning fra en annonce, som De Radikale har kørt igennem længere tid, nemlig: Vi lytter også til økonomer.
Franciska Rosenkilde (ALT), 2023-03-28:
Det er også i den sammenhæng, jeg vil spørge fru Pia Olsen Dyhr om noget: Før valget stod vi jo sammen om at ville beskytte det danske drikkevand og grundvand, og vi havde en meget ambitiøs målsætning, bl.a. var fru Mette Frederiksen med på de berømte billeder, og jeg vil høre, om fru Pia Olsen Dyhr vil være med til stadig at sætte fokus på at presse fru Mette Frederiksen til at leve op til det løfte, vi gav før valget.
Jens Kirk (V), 2004-05-12:
Der må jeg sige til hr. Keld Albrechtsen, at jeg tror, at hr. Keld Albrechtsen trænger til at komme ud i virkeligheden igen, for det her kan absolut også varetages af kommunerne i fremtiden, og jeg håber og tror, at hr. Keld Albrechtsen er klar over, at vi er i gang med en strukturdebat, hvor jeg vil sige, at hvis den gennemføres, som der er lagt op til, efter hvad der diskuteres i øjeblikket, så kommer det her ud at ligge hos kommunerne.
Jakob Engel-Schmidt (M), 2023-04-20:
, idet kulturlivet – som organiserer mere end 120.000 mennesker, der går på arbejde hver dag, og virker dannende, samlende, fællesskabsskabende og demokratisk dannende og i øvrigt også er en stor magnet for vores oplevelse af turismeliv – kommer til at gøre et helt fremragende stykke arbejde. Lad mig kort opsummere lovforslagets indhold.